KUOLLEET TYTÖT
PERUSTUU JORGE IBARGÜENGOITIAN ROMAANIIN
Kirjoittakaa päivämäärä. Tarkistamme numerot toiste.
Hyvää iltaa. -Iltaa. Mitä saisi olla?
Neljä campechanaa. -Totta kai. Kaksi pesoa.
Olkaa hyvä.
Hauskaa illanjatkoa.
Autan sinua laskemaan.
Katsotaan.
Etkö muista minua, Simón Corona?
Minäpä muistutan, paskiainen!
Herra Simón Corona, onko teillä epäilyksiä syyllisestä?
Ei ole minkäänlaisia epäilyksiä.
Olen täysin varma, koska hän osoitti minua aseella.
Syyllinen on Serafina Baladro.
Pyydän apuanne Serafina Baladron ja hänen rikoskumppaniensa pidättämiseksi.
Kaikki tietävät, ettei oikeus toimi ripeästi eikä joutuisasti.
Kumpi lienee yllättävämpää,
byrokratian kivuliaat kiemurat vai se, että oikeus lopulta toteutuu?
6. HAUTARAUHAN RIKKOMINEN
MEZCALAN TUOMARI
Serafina Baladron pidätysmääräys lähetettiin Mezcalasta,
ja se kulki usean viikon ajan Mezcalan ja Plan de Abajon oikeuslaitosten välillä.
Lopulta määräys saavutti minut, ja kävin heti toimeen.
POLIISIN VUORO
13. TAMMIKUUTA 1964
Miten vakava Serafinan tilanne on? -Hyvin vakava, kapteeni.
Halusin varoittaa teitä, että ehditte ottaa yhteyttä asianajajaan.
Mistä häntä syytetään?
Pidätysmääräyksen mukaan -
Salto de la Tuxpanassa oli murhayritys muutama viikko sitten.
Serafina näyttää olevan vastuussa.
Vannon upseerina ja rakkaan äitini kunnian kautta,
ettei Serafina tunne ketään Salto de la Tuxpanassa.
Hän ei ole käynyt siellä eikä tiedä sen olemassaolosta.
Uskon teitä ja arvostan rehellisyyttänne.
Huolimatta ystävyydestäni Baladrojen kanssa -
velvollisuuteni on pidättää Serafina-neiti.
Ymmärrän, komisario. Kiitos, että kerroitte.
Ei tarvitse kiittää.
Minun on edettävä asiassa. Jos löydän hänet, pidätän hänet.
Tutkin huomenna Casino del Danzónin.
Kiitos tästä.
Mukavaa päivää teille. -Kiitos ajastanne.
Komisario Cueto vaikutti päättäväiseltä, mutta halusi antaa meille aikaa.
Simón Corona syyttää teitä ampumisesta. Komisario pidättää teidät huomenna.
Näetkö nyt, Serafina? Tuhosit meidät!
Janosit itsekkäästi kostoa.
Onko minun syyni, että synnyin intohimoiseksi?
Meidän on lähdettävä mahdollisimman pian. -Mennään Yhdysvaltoihin.
Luopuisimmeko kaikesta?
Sanokaa Tikapuulle, että menemme karjatilalle, ja hänen täytyy tulla yksin.
Etsikää myös Rendón. Hänen täytyy tehdä jotain auttaakseen.
Kyllä, rouva.
Herminia, mennään! -Kyllä, rouva.
Tule.
Siistikää paikat.
Kaiken pitää olla järjestyksessä. Mennään.
Pankaa tavarat paikoilleen.
Vauhtia, tytöt. Meillä on vielä monta reissua.
Mennään.
Vauhtia, Ticho. Pitää mennä! Siivoa sali lopuksi.
Sitten pinoat laatikoita oven eteen ja hyppäät alas katolta.
Onko selvä? -Kyllä, Serafina-rouva.
Rouva Benavides!
Olen ruokasalissa!
Meidän on lähdettävä. Joku raportoi meistä. Casino tutkitaan.
Hyvänen aika. Toivottavasti en joudu vaikeuksiin.
Ei hätää. Jos teiltä kysytään, ette ole nähnyt ketään.
Entä tämän kuun maksu?
Aivan. Olkaa hyvä.
Jätän vähän ylimääräistä. -Kiitos.
Teidän on paras vaieta.
Jos minulle selviää, että vasikoitte, etsin teidät käsiini.
Kuvitelkaa, että hurskas ja Jumalalle elämänsä omistanut -
iäkäs nainen viettää loppuelämänsä vankilassa.
Seitsemän vuoden tuomio avunannosta tarkoittaa,
että kuolen tänne.
Liikettä.
Yövytte tänään täällä. Järjestämme jotain huomenna.
Älkää keksikö mitään typeryyksiä.
Onko selvä? -On, rouva.
Sinä olet vastuussa, Luuranko. -Ilman muuta.
Sinulla on kuumetta, Rosita. Laitan sinulle huomenna teetä.
Kiitos, Luuranko.
Minulla on kylmä, ja olo on kauhea.
Nyt voitte käydä tarpeillanne.
Huomenta. -Hei, Luuranko.
Ticho.
Miten meni?
Miten tyttöjen yö sujui? Oliko heistä vaivaa?
Ei lainkaan.
Rosalla on kuumetta, joten laitan hänelle teetä.
Hyvä tyttö. Vielä vähän.
Juo vielä, että paranet.
Tämä parantaa oloa.
Vielä vähän.
Toivottavasti Bedoya löytää Rendónin ja tuo sen kusipään avuksi.
Lähdetään Yhdysvaltoihin odottamaan tilanteen rauhoittumista.
En halua päätyä vankilaan. -Älä nyt riehu.
Odotetaan, kunnes Rendón kertoo, kuinka vakava tilanteesi on.
Rouvat.
Tyttöjen mukaan Rosan vointi pahenee.
Hän on kuollut.
14. TAMMIKUUTA 1964
Concepción de Ruizissa oli huhuttu,
että Baladrot ja tytöt piileksivät Casino del Danzónissa.
Kävin siellä useamman kerran, enkä nähnyt ketään.
Päätin käydä vielä kerran varmistamassa asian.
SULJETTU
Katkaiskaa ketjut.
Miten täällä vielä on sähköt? -Niinpä.
Täällä ei ole ketään, mutta tutkitaan paikat vihjeiden varalta.
Eikö ole outoa, että kaikki on näin siistiä?
Se ei todista mitään, Castro.
Tulimme pidättämään Serafina-rouvan.
Pysykää siinä. Castro, tule mukaani.
Ei ketään. Mennään.
Täällä ei ole ketään. Emme voi tehdä mitään.
Mennään.
Etsintä olisi voinut päättyä tähän, mutta arkistoista löytyi Baladrojen tila.
Päätin etsiä heitä sieltä.
Huomenta. -Odotimme sinua, Cueto.
Annan 10 000 pesoa jos sanot, ettet löytänyt Serafinaa.
Älä teeskentele.
Olet ottanut lahjuksia jo vuosia ja rakastat rahaa.
Hyvä on, rouva. Vain teidän vuoksenne.
Näkemiin.
Ikävä kyllä en ensimmäisellä kerralla löytänyt heitä.
Asia kirjattiin tutkintaraporttiin.
Mitä sanot, Castro?
Kymmenentuhatta pesoa.
Tässä on osuutesi.
Olisimme antaneet asian olla vähemmästäkin.
Tiedätkö, mitä ajattelen?
Että Baladrot peittelevät jotain vakavampaa -
kuin Serafinaa kohtaan esitettyjä syytöksiä.
Olen samaa mieltä.
He antoivat rahat ennen kuin sanoimme mitään.
Käydään varmuuden vuoksi vielä kerran Casinolla.
SULJETTU
Kuunnelkaa.
Tarkasta sinä yläkerta. Sinä menet tuonne.
Sinä tutkit baarin. Katsokaa joka nurkkaan.
Castro, tule kanssani taloon. -Selvä.
Rouva Baladro, teillä on aikamoiset tyttäret.
Katsokaa. Täällä on selvästi asuttu vastikään.
Sillä ei ole merkitystä.
Jatketaan etsintää.
Castro, tarkasta vaja. -Käskystä.
Kaikki on kunnossa.
Haisee kuolleelta koiralta.
Maa on tässä pehmeää.
Löysittekö mitään? -Emme.
Etsikää lapiot ja tulkaa tänne.
Katsokaa.
Helvetin madamet.
Tiesin, että he salasivat jotain suurta.
Pyydetään vahvistuksia Pedronesista. Kaivakaa ruumis esiin.
Nopeasti. Tilukset pitää piirittää.
Ryhmä A tuonne. Ryhmä B tänne.
Tule kanssani sisälle, Castro.
Selvä. -Tutkikaa kaikki!
Hitto vie. Ne helvetin ämmät häipyivät jo.
Komisario! Ladossa on joku.
Kuulimme avunhuutoja. -Castro!
Hienoa, että tulitte. Olemme olleet kaksi päivää syömättä.
Missä pomonne ovat? Mihin hittoon he menivät?
Kuulin eilen, kun he puhuivat Nogalesin junasta.
Sieltä pääsee rajan yli.
Kutsukaa lisävoimia, viekää tytöt asemalle ja ruokkikaa heidät.
Vauhtia. Ne akat eivät saa päästä pakoon.
RAUTATIEASEMA
Nopeasti, herrat!
Katsokaa kaikkialta!
Tarkastakaa tuo vaunu.
Poliisi. Pidätelkää junaa.
Baladrot.
Teidät on pidätetty.
15. TAMMIKUUTA 1964
He löivät meitä ja panivat lukkojen taakse.
Helvetin petturit. -Nuo ovat ne naiset.
Kiittämättömät lutkat. -Murhanhimoiset noidat.
Kiittämättömät lutkat. Saatte vielä maksaa.
Helvetin Cueto. Tämän olisi voinut selvittää toisinkin.
Menkää sisään.
Olen pahoillani, rouva,
mutta takapihaltanne löytynyt ruumis on vakava asia.
Suosittelen, että tästä lähtien varotte puheitanne.
Näkemiin.
Miten me tästä selviämme? -Ei hätää.
Tämäkin korjataan rahalla ja vaikutusvallalla.
Pitää vain odottaa sitä Rendónin kusipäätä.
Vauhtia, Juanita.
Tarkasta, ettei mikään liitä minua Baladroihin.
Lähden pääkaupunkiin tekemään anomusta. -Baladrojen puolestako?
Ei, vaan meidän.
Olin pitkään heidän asianajajansa. Poliisi pidättää meidät pian.
Tästä tulee pitkä päivä.
Kuka tietää, montako kuollutta tyttöä löytyy.
Casino del Danzónin löytöjen -
ja pelastettujen tyttöjen lausuntojen perusteella -
tunnistimme rouvien yhteistyökumppanit, jotka pidätin välittömästi.
Kapteeni Hermenegildo Bedoya, joka ei tiennyt rouvien pidätyksistä,
valmistautui matkustamaan heidän luokseen Nogalesiin.
PANKKI
Kapteeni Bedoya, teidät on pidätetty. -Tililläni on yli 20 000 pesoa.
Saatte ne, jos päästätte minut. -Liian myöhäistä.
Olen pahoillani. Tulkaa mukaani.
Olen viaton. Noudatin vain kapteenin käskyjä.
Olkaa vaiti, kersantti. Säästäkää lausuntonne syyttäjälle.
Onkohan tuo kaikki totta? -Ei mitenkään.
Baladrot ovat kunnon ihmisiä. Eivät he tekisi mitään tällaista.
Herra Tikapuu, teidät on pidätetty.
Miksi muka? -Castro.
Tulkaa mukaani. -Mistä minua syytetään?
En tehnyt mitään! -Liikettä!
Jos rouvat ovat vankilassa, minäkin kuulun sinne!
Odota, kunnes sinua tullaan hakemaan.
Niin tämä toimii. -En tehnyt mitään!
Olen syytön!
Minä olen rouvien ovimies.
Panen itse itseni lukkojen taakse.
Viimeiseksi pidätettiin Eulalia Baladro ja Teófilo Pinto.
He olisivat voineet paeta, koska heistä ei ollut kuvia eikä muita tietoja.
Kun he yrittivät nousta Texasin bussiin, he ilmoittivat lomakkeessa oikeat nimensä.
Siten heidät tunnistettiin ja pidätettiin.
Viekää heidät selleihin.
Concepción de Ruizin vankilassa oli tavallisesti vain muutama juoppo.
Nyt siellä oli ensimmäistä ja ainoaa kertaa 19 vankia.
Kuunnelkaa hyvin. Etenkin te rääpäleet.
Varmistamme, että kaikki vapautuvat pian.
Jos joku lörpöttelee, seuraukset ovat kauheat. Onko selvä?
Kyllä, rouva.
Osa pidätetyistä tytöistä kertoi useammasta ruumiista.
Palasimme karjatilalle.
Sieltä löytyi kolme ruumista lisää.
TUOMARI PERALTAN OIKEUS
Urani kaikista tapauksista Baladrojen tapaus oli kuuluisin.
En antanut lehtikirjoitusten ja puheiden vaikuttaa käytökseeni.
Toimin reilusti ja puolueettomasti.
Ikävä kyllä näin jälkikäteen ajatellen huomaan,
että suuri osa päätti uskoa sanomalehtiä totuuden sijaan.
Katsokaa, mitä lehdissä sanotaan teistä.
MADAMET JA MURHAAJAT
Paskiaiset. Kehtaavatkin väittää, että tapoimme tytöt.
Haaskalinnut. He keksivät juttuja päästään.
Tyttöjen lausunnosta voi päätellä, että tapaus on monimutkainen.
Oikeusprosessin on edettävä varovasti ja harkiten.
Olen samaa mieltä. -Erotamme pidätetyt tytöt toisistaan.
Väärinkäytöksistä valittaneita kohdellaan uhreina ja todistajina.
Muita kohdellaan syytettyinä ja Baladrojen apureina.
Kuten haluatte.
Neidit Herminia, Guadalupe, Gloria,
Luz María, Jacinta, Perla ja Juvencia,
tulkaa mukaani.
Entä me? Jäämmekö me tänne?
Lausuntojenne perusteella teitä pidetään rikoskumppaneina.
Mitä?
Miten?
Miksi?
Anteeksi, herra! Onko asianajajamme Rendón tullut?
Ketään ei ole tullut.
Tästä lähtien nukutte täällä.
Ette ole vankeja ettekä syytettyjä.
Olot ovat karut, mutta olette vapaita. Voitte tulla ja mennä halunne mukaan.
Ainoa velvollisuus on olla läsnä oikeudenkäynnissä.
Onko selvä? -On.
Saammeko samaa ruokaa kuin sellissä? Se oli kauheaa.
Ei huolta, neidit. Hoidamme senkin kuntoon.
Asettukaa taloksi.
Lisää ruumiita madamejen maatilalla! Lisää ruumiita!
Ymmärrän, mutta hotelli on täynnä.
No niin. Onnea.
Iltapäivää. -Iltapäivää.
Olemme Alarman toimittajia. Huone on lehden nimissä.
Tulitteko Baladro-murhien takia? -Tulimme.
Meitä taitaa olla monta. -Saatte viimeisen vapaan huoneen.
Onko madamejen vankila kaukana? -Ei ollenkaan.
Concepción on pieni paikka. Vankilaan on kaksi korttelia.
Mennään heti. -Mennään.
Veisittekö matkalaukut huoneeseen? -Toki.
Varjelkaa tätä tarkoin. -Selvä.
Hyvä neidit, tarinanne on liikuttanut Concepción de Ruizia.
Katolisten naisten järjestö tarjoaa teille tämän aterian.
Pormestarin toimisto pitää huolen siitä,
ettette jää mitään vaille.
Olkaa hyvät.
NAISET NÄKIVÄT NÄLKÄÄ! 5 PAPUA JA TORTILLA PÄIVÄSSÄ!
Kertoisitteko tuomarille, että meillä on asiaa?
Mitä haluatte?
Haluamme kertoa asioita, jotka muistimme juuri.
Täällä on liikaa väkeä.
Selvä.
Aiotteko te petturit valehdella? Kiittämättömät lutkat!
Unohditteko, missä kunnossa tulitte? Likaisina, kirppuisina ja nälissänne!
Kirjatkaa, että läsnäolijat haluavat antaa lisälausunnon,
ja että he tekevät niin vapaasta tahdostaan ja vailla pakkoa.
Rouvat valehtelivat minulle ja äidilleni.
Olin 15-vuotias. He maksoivat äidille 200 pesoa.
Minun piti tulla Pedronesiin palvelijaksi, mutta kun saavuin,
minut pakotettiin prostituoiduksi.
Anteeksi. Kuinka vanha olittekaan? -Viisitoista.
Ei. Olin juuri täyttänyt kolmetoista.
Lisätkää, etten saanut maksua työstäni.
Olin 12-vuotias. Perheelleni sanottiin, että sain töitä tulitikkutehtaasta.
Perillä ymmärsin, ettei se ollut tehdas, vaan bordelli.
Rouvat eivät päästäneet minua pois, enkä saanut palkkaa työstäni.
Pääsin piiaksi Casa del Molinoon,
mutta minut pakotettiinkin makaamaan miesten kanssa.
"Sinusta tulee huora, ja se siitä", rouvat sanoivat.
Haluatteko lisätä vielä jotain? -Haluan.
Minullekaan ei maksettu koko aikana.
Vapauttakaa nämä kolme ja viekää heidät muiden seuraan.
Muuttakaa heidän oikeudellinen asemansa -
epäillyistä uhreiksi ja todistajiksi.
Tämä selvä.
HEITÄ HUIJATTIIN JA PARITETTIIN!
Tyttöjen lausuntojen perusteella juttu kestää kauan.
Alaikäisiä tyttöjä kidutettiin, pidettiin vankeina ja näännytettiin.
Raportoin kaikesta teille.
Huomiseen.
Julio-herra on tyytyväinen ja lähetti kiitoksensa.
Nyt pitää vain saada itse Baladrot puhumaan.
Kippis, Belisario.
Tilaisuutemme koitti.
Miten selitätte kolme ruumista Casino del Danzónin takapihalla?
Emme tiedä siitä mitään.
Joku vei ruumiit sinne lavastaakseen meidät.
Entä ruumiit, jotka löytyivät Los Angeles -karjatilalta?
Emme tiedä paskan vertaa!
Useat alaisenne tytöt -
sanovat olleensa vankeja ja kokeneensa kidutusta ja nälkää.
Osalla annettiin päivittäin vain viisi papua ja yksi tortilla.
Miten vastaatte? -Kaikki on valetta.
Ruokimme heitä samoin kuin muita. Joskus he saivat jopa nuudelikeittoa.
Tämä ei etene näin. Teillä pitää olla puolustusasianajaja.
Syytteet ovat raskaita,
ettekä tunnu ymmärtävän tilanteen vakavuutta.
Te tässä ette ymmärrä mitään.
Odottakaahan, kun vaikutusvaltaiset ystävämme kuulevat tästä!
Viekää heidät selliinsä.
Päästäkää irti! -Älkää koskeko!
Tutkinnan päätteeksi toimme paikalle vangin Mezcalasta.
Leipuri Simón Coronan lausunto oli käynnistänyt Baladrojen tutkinnan.
Mikä on nimenne?
Konstaapeli, pääsisinkö toiseen selliin? -Tämä on Concepciónin ainoa vankila.
Käskynä oli pitää teidät muiden vankien kanssa.
Mitä kuuluu, Simón? Elämä toi meidät taas yhteen.
Näetkö, miten kävi sinun takiasi?
Helvetin Simón Corona! Olet sekä varas että vasikka!
Hauska tavata, Corona. Serafina-neiti on kertonut sinusta.
En kertonut heille mitään. En edes tiedä, miksi olen täällä!
Voi Simón. Kadun sitä, etten tappanut sinua.
Täällä olet turvassa. Vai mitä, kapteeni?
Ilman muuta. Minä ja pojat kohtelemme häntä hyvin.
Hei!
Lopettakaa metelöinti.
Mitä tapahtui?
Baladrojen oikeudenkäynti ei etene ilman asianajajaa.
Arvatkaa mitä?
Te, herra Céspedes, saatte edustaa heitä.
Eivätkö he löydä ketään rahojensa ja kontaktiensa avulla?
Aluksi he vaativat Rendónia edustajakseen,
mutta häntä ei löydy mistään.
Kukaan muu ei uskalla ottaa tapausta.
Hyvä on.
Tiedätte hyvin, ettei asiakkaitani pelasta mikään.
Se jää nähtäväksi. Muistakaa, että oikeus on sokea.
Kuulkaahan nyt.
Emme halua emmekä tarvitse apua vierailta.
Tilanteenne on vaikea. Ilman asianajajaa se voi pahentua.
Olemme syyttömiä! Muiden puheet ovat valetta.
Piditte siitä tai ette,
teidän on oltava läsnä ja vedottava syyttömyyteenne.
Voin auttaa teitä.
Miksi luottaisimme teihin?
Velvollisuuteni on tehdä kaikkeni puolestanne.
Uskotteko syyttömyyteemme? -En ole tuomari.
Jos kerrotte totuuden ja teette yhteistyötä, yritän parhaani.
Paras uskoa, jos haluatte edustaa meitä.
Jos vapaudumme, teemme teistä rikkaan.
Syytteet ovat vakavia.
Rauhoittukaa, älkääkä huutako tuomarille.
Se ei johda mihinkään ja vain pahentaa tilannetta.
Hyvä on. Hyväksymme teidät edustajaksemme.
Näkemiin. Ryhdyn töihin.
Rouvat pitivät meitä lukkojen takana.
Kun teimme jotain kiellettyä, meidät suljettiin yhteen huoneeseen.
Kerran Serafina-rouva käski minun lyödä muita kepillä.
Jos en lyönyt tarpeeksi lujaa, hän uhkasi lyödä.
Katsokaa, mitkä jäljet se jätti.
Hiljaisuus!
He vähensivät kulut ansioistamme.
He tiesivät, etten osaa laskea. En nähnyt senttiäkään.
Senkin liero, Aurora. Maksoimme joka pennin!
Joskus jopa ostimme mekkoja ja kenkiä! Emmekö muka?
Onko teillä lausuntoa takapihalle haudatuista tytöistä?
On.
Muistan, miten rouvat työnsivät Felizan ja Evelian parvekkeelta.
Tyttöraasut jäivät siihen pää murskana. Heidät haudattiin takapihalle.
Murhaajat.
Helvetin valehtelija! Kaikki on valetta!
Arcángela!
He tuskin ruokkivat meitä.
Saimme rippeitä, kun he söivät muhennosta ja munia.
Olet kiittämätön valehtelija. Kohtelimme kaikkia kuin omia lapsiamme.
Eikä se ollut pahinta.
Joskus olimme vankeina niin kauan, että moni sairastui ja kuoli.
Jos jatkatte etsintöjä, löydätte lisää kuolleita.
Hiljaisuus!
"Onnettomat uhrit kärsivät kuin helvetin tulissa -
asuessaan huonomaineisissa taloissa.
Madameista on tehtävä varoittava esimerkki oikeuden toteutumiseksi."
Hyvä, Chucho.
Sain kuvia, joissa Baladrot uhkailevat tyttöjä.
Ne sopivat artikkeliisi.
Katso.
Hienot, vai mitä? -Upeat.
Ostakaa Alarma!
Ongelma oli siinä, että tapaus herätti paljon sairaalloista uteliaisuutta.
Oikeusistuntoja oli vaikea hallita.
Hiljaisuus!
Rauhoittukaa!
Karjatilalla Rosa sairastui.
Tuo rouva laittoi hänelle teetä ja pakotti Rosan juomaan kaiken.
Muutaman tunnin sisään Rosa kuoli.
Uskon, että tuo noita pani teehen jotain tappavaa.
Guadalupe.
Olin paikalla, kun Luuranko oli silittänyt Blancaa,
ja juotti hänelle sitten jotain tappavaa.
Haluatteko lisätä jotain?
Aina kun tulimme raskaaksi,
Luuranko antoi teetä, joka aiheutti keskenmenon.
Emme tienneet, mitä siinä oli, emmekä tiedä, mitä vauvaparoille tehtiin.
Arvon tuomari, vannon, ettei tämä pidä paikkaansa.
RIKOSKUMPPANI, NOITA JA HAASKALINTU!
"TAPOIT HEIDÄT!"
Muistatko, kun karkotit haaskalintuja luudan avulla?
Olen karkottanut lintuja monesti. Mitäköhän kertaa tässä pitäisi muistella?
Sitä kertaa, kun Serafina-rouva käski ampua ne.
Etkö muista? -En tainnut olla paikalla.
Eikö Arcángela käskenyt haudata Felizan ja Evelian -
samaan paikkaan, johon hautasit Blancan?
Ehkä näitte sen unissanne, koska sitä ei koskaan tapahtunut.
Viekää pois.
"Eustiquio Natera, 'Ticho' tai 'Haudankaivaja',
yritti teeskennellä tietämätöntä,
mutta hänen synkeät ja julmat kasvonsa -
kielivät totuuden.
Hänen omatunnollaan on ainakin kymmenen kuolemaa."
Ei.
"Sata kuolemaa."
Ole vaiti, Teófilo! Älä puhu paskaa!
Toisessa yhteydessä hän sanoi: "Jätän neljä naista huoleksesi.
Jos he yrittävät paeta, käytä haulikkoa, jonka jätin karjaa varten."
Lörpöttelijä! Älä keksi tarinoita!
Ampuessani haulikolla noudatin Arcángela-rouvan käskyä.
Turpa kiinni, paskapää!
Kälyni ovat varakkaita. Heillä saattaa olla jopa miljoonia pesoja.
Meille he eivät antaneet penniäkään.
Tarina olisi toinen, jos he eivät olisi niin saitoja.
Olet petturi ja kusipää, Teófilo!
Viekää heidät pois.
Hei! Ei saa koskea!
Kapteeni neuvoi rouville rankaisukonstit.
Hän leikkasi vitsat ja kokeili, mikä niistä sattui eniten.
Rangaistessaan meitä hän käytti sitä ja kehuskeli teoillaan.
Olin silloin sitä mieltä, että naiset niskoittelivat.
Heitä oli rangaistava esimerkin vuoksi.
Oletteko tyytyväinen tekoihinne?
Kyllä olen.
Meksikon armeijan edustajana tehtäväni on pitää yllä järjestystä.
"Sieluton upseeri, kapteeni Hermenegildo Bedoya,
oli vastuussa -
madamejen uhriparkojaan varten keksimistä kauheuksista."
Kerran pesimme pyykkiä, kun kapteeni tuli.
Yhtäkkiä hän pysähtyi katsomaan möykkyä, joka oli maassa.
Hän kysyi "Mikä tuo on?" "Se on Blanca", Serafina-rouva sanoi.
Kapteeni huusi vihaisena:
"Käske Tichoa viemään Blanca ulos koirien syötäväksi."
Se oli vain vitsi. En sanoisi vakavissani noin.
"Uhkaava upseeri -
oli Serafina Baladron rakastaja.
Vain yksi lisä tämän pelottavan naisen listaan,
jota rakastajiensa määrän tähden voisi verrata -
mustaan leskeen."
Sanomalehdissä kirjoitettiin,
että Baladroilla oli paljon valtaa ja vaikutusvaltaisia ystäviä.
Olisi muka mahdotonta tuomita heitä.
Päätin välittömästi takavarikoida heidän omaisuutensa…
…jotta uhrit saavat korvauksen.
Haluavatko he viedä omaisuutemme?
Sitä ne paskiaiset alkujaankin halusivat! Joudumme perikatoon!
Arcángela!
Konstaapeli! -Hyvä herra.
Kutsukaa lääkäri! Arcángela-rouva pyörtyi.
Emmekö voi estää sitä?
Mitä nyt?
Ambulanssi. -Lääkäri!
Leyhyttele häntä. Arcángela!
Hän tulee! -Asianajaja!
Céspedes!
Kysyn teiltä epämukavan kysymyksen.
Uskotteko itse Baladrojen viattomuuteen?
Älkää ymmärtäkö väärin.
Puolustan heitä,
koska se on velvollisuuteni ja tapaus annettiin minulle.
Muuten en pidä heidän puoltaan.
Mielestäni he ansaitsevat kuolemantuomion, jota ikävä kyllä ei ole Plan de Abajossa.
Luvallanne.
Puolustusasianajajan suusta se on valitettava lausunto.
Vastaavia purkauksia oli useita ja painetta riitti -
jopa pääkaupungin suunnalta.
Alarma! Lausunnot raunioittavat murha-madamet!
Siihen mennessä tapaus oli saanut kansainvälistä mainetta,
ja Concepción de Ruiz oli kuin karnevaali.
Kerran laskin oikeussalista 119 henkilöä,
joilla ei ollut mitään asiaa siellä.
Hiton madamet! -Murhaajat!
Noidat! -Tappajat!
Kirotut! -Murhaajat!
Alarma! Lausunnot raunioittavat murha-madamet!
VERENHIMOISET NAISET
Ostakaa Alarma!
Oikeudenkäynti jatkui, ja prosessiin kuului -
tosiasioiden rekonstruktio uhrien ja syytettyjen kera.
Hiton madamet! -Rauhoittukaa!
Rauhoittukaa!
Olkaa hyvä.
Tuolla Luuranko antoi hänelle teetä. Pian hän kuoli myrkytykseen.
Tuolla toverini kaatuivat kuolleina. Juoksimme, kun kuulin laukaukset.
Teófilo-herra seisoi ovella. Eulalia-rouva antoi hänelle haulikon.
Onko neitien sanoma totta?
Jatkammeko haudalle? -Se sopii.
Noidat! -Murhaajat!
Tähänkö hautasit heidät, Ticho? -Tähän juuri.
Kuka käski tehdä niin? -Serafina-rouva.
Hän käski kaivaa haudan niin, ettei se näy tieltä.
Oletko varma, että haudattuja oli vain kolme?
Oli vain nämä kolme sekä kolme Casinolle haudattua.
Muista en tiedä mitään.
Voisitteko osoittaa hautaa?
Julkinen tyrmistys, jota sanomalehdet manipuloivat liioittelullaan,
aiheutti sellaista raivoa, että syytetyt yritettiin lynkata useamman kerran.
Murhaajat!
Rouvat työnsivät Evelian ja Felizan parvekkeelta.
Tuolla rouvat kiduttivat meitä.
Valehtelijat! Kurjat lutkat! -Kiittämättömät valehtelijat!
Rauhoittukaa. Tulisitteko tänne puolelle? Olkaa hyvä.
Helvetin huorat.
Rouvat puhuivat kapteenin kanssa,
että he aikoivat surmata meidät kaikki ja haudata takapihalle.
Vai mitä, tytöt?
Kyllä. -Kyllä.
Socorro, haluatko lisätä jotain?
Eräänä iltana -
Arcángela, Serafina ja kapteeni yrittivät heittää meidät katolta.
Eikö niin? -Kyllä.
Siirrytään seuraavaan rekonstruktioon.
Kapteeni, opitteko armeijassa tämän julman rangaistustavan,
jolla alistitte tyttöjä?
En. Tämä keksin itse.
Lisäksi rouva piiskasi meitä.
Arcángela-rouva, nostaisitteko keppiä näin?
KANSA VAATII OIKEUTTA
HYEENAT HALUTTIIN LYNKATA!
Huolimatta suuresta paineesta lisäruumiiden löytämiseksi -
enempää ei koskaan löytynyt.
Uhrien lausuntojen ja rekonstruktioiden perusteella -
saatoimme pidättää syytetyt virallisesti -
ja jatkaa oikeudenkäyntiä heitä vastaan.
Minua ei kohdella näin, saatana!
Olen Arcángela Baladro! Olen syytön kaikkeen!
Käyttäytykää, olkaa hyvä.
Seuraava!
Näyttäkää kyltti.
Oikea puoli.
Vasen puoli.
Seuraava!
Kauhea häpeä!
Rauhoittukaa, olkaa hyvä.
Oikea puoli.
Oikea!
Seuraava!
Voisitteko ottaa lasit pois?
Oikea puoli.
Vasen puoli.
Seuraava!
Oikea puoli.
Vasen puoli.
Seuraava.
Voisitteko kyyristyä?
Enemmän.
Noin.
Oikea puoli.
Kyyristykää!
Vasen puoli.
Seuraava!
Perusteellisen tutkimuksen tuloksena -
ja molempien osapuolten esittämien todisteiden pohjalta -
annan nyt tuomioni tässä tapauksessa.
Kehotan kaikkia hillitsemään itsensä.
Kapteeni Hermenegildo Bedoya.
Osallisuudesta rikoksiin ja syytösten mukaisten tekojen suunnittelusta -
saatte 25 vuoden vankeustuomion.
"KAPTEENI BEDOYA" 25 VUOTTA
Juana Cornejo.
Juana Cornejo, joka tunnetaan myös nimellä Luuranko,
saa 10 vuotta murhasta Rosan tapauksessa,
neljä vuotta laittomista aborteista -
ja kuusi vuotta kuolemantuottamuksesta Blancan tapauksessa.
"LUURANKO" 20 VUOTTA
Teófilo Pinto ja Eulalia Baladro.
Teófilo Pintolle langetetaan 20 vuoden tuomio kahdesta murhasta,
jotka tehtiin harkiten ja pahantahtoisesti.
Eulalia Baladro, hänen vaimonsa ja rikoskumppaninsa,
saa 15 vuotta haulikon ojentamisesta miehelleen -
uhrien ampumista varten.
15 VUOTTA
20 VUOTTA
Eustiquio Natera, "Ticho" eli "Haudankaivaja" -
saa 12 vuotta hautalain rikkomisesta ja osallisuudesta rikoksiin.
"TICHO" 12 VUOTTA
Autonkuljettaja Fulgencio Pérez, joka tunnetaan nimellä "Tikapuu",
saa kuusi vuotta liikennelakien rikkomisesta -
ja ihmiskaupasta osavaltioiden välillä.
"TIKAPUU" 6 VUOTTA
Nicolás Pérez eli "Uljas Nicolás" -
saa kuusi vuotta murhan yrityksestä,
virkamiehenä esiintymisestä ja vallan väärinkäytöstä.
"ULJAS NICOLÁS" 6 VUOTTA
Simón Corona.
Simón Corona, joka tunnetaan nimellä "Leipuri",
saa kuusi vuotta laittomasta hautauksesta ja avunannosta.
"LEIPURI" 6 VUOTTA
Ja lopuksi Serafina ja Arcángela Baladro.
Murhaajat! -Tappajat!
Syytökset ovat murha, kuolemantuottamus,
vapaudenriisto, fyysinen ja moraalinen väkivalta,
ampuma-aseiden laiton hallussapito, edellä mainitun kantaminen,
alaikäisten korruptio, paritus,
tulojen anastaminen, vilppi,
takavarikoidun omaisuuden valtaus, hautarauhan rikkominen,
liittovaltion liikennelakien rikkominen ja omaisuuden salaaminen.
Oikeus toteaa sekä Serafina että Arcángela Baladron -
syyllisiksi.
Hiljaisuus!
Valheita ja kunnianloukkauksia! Olemme viattomia!
Olette korruptoitunut, Peralta! Samoin kuin te muutkin paskiaiset!
Paskiaiset! Pelkurit! Emme tappaneet ketään!
Tämä on vääryys. Kuolemme mieluummin kuin elämme häpeässä!
Täten sekä Serafina että Arcángela Baladro -
saavat 35 vuoden vankeustuomion -
ilman mahdollisuutta ehdonalaiseen.
OIKEUS TAPAHTUI! HYEENAT KUOLEVAT VANKILASSA!
KOKO SAKAALIJENGI TUOMIOITTU!
Aurora Bautista,
Perla Pilar Cardona,
Guadalupe Enríquez,
Gloria López,
Luz María Méndez,
Socorro Montes,
María del Carmen Régulez,
Jacinta Reyes,
Herminia Solórzano.
Hyvät naiset, minulle, Concepción de Ruizin viranomaisille,
ja Plan de Abajon osavaltiolle on ollut suuri kunnia saada teille oikeutta.
Kuulimme paljon puhetta siitä, miten Baladrojen vaikutusvalta -
estäisi meitä rankaisemasta heitä.
Mutta oikeus on sokea ja Meksiko noudattaa lakejaan.
Sen todistaa saamanne oikeudenmukainen ja ansaittu korvaus -
jonka nyt saitte.
CONCEPCIÓN DE RUIZ JA KATOLINEN KIRKKO
ANNAMME UHREILLE UUDEN ELÄMÄN
Eläköön Concepción de Ruiz! -Eläköön!
Eläköön Plan de Abajo! -Eläköön!
Eläköön Meksiko! -Eläköön!
Kiitämme Herraa, joka salli viattomien tyttöjen -
selvitä tuskallisesta kokemuksesta.
Herra, Kaikkivaltias ja Iankaikkinen Isä,
anna heille parempi tulevaisuus kaukana vioista ja synneistä.
Niin olkoon. Rukoilkaamme.
Uskon yhteen Jumalaan, Isään kaikkivaltiaaseen,
taivaan ja maan, kaikkien näkyvien ja näkymättömien Luojaan,
ja yhteen Herraan, Jeesukseen Kristukseen, Jumalan ainoaan Poikaan,
joka ennen aikojen alkua on Isästä syntynyt.
Jumala Jumalasta, valkeus valkeudesta, tosi Jumala tosi Jumalasta.
Syntynyt eikä luotu,
joka on samaa olemusta kuin Isä ja jonka kautta kaikki on tehty.
Meidän ihmisten tähden ja meidän pelastuksemme tähden -
hän astui alas taivaasta Pontius Pilatuksen aikana,
kärsi ja haudattiin, nousi kuolleista kolmantena päivänä,
ja astui ylös taivaisiin, istuu Isän oikealla puolella,
ja on kunniassa tuleva tuomitsemaan elävät ja kuolleet…
On pakko tunnustaa, että liioittelimme Baladrojen tarinaa.
Etenkin kun sanoimme, että kuolleita oli satoja.
JUMALA ARMAHTI PROSTITUOIDUT
Pidimme sitä tarpeellisena,
koska siten koko maa alkoi pohtia ongelmia -
kuten lapsiprostituutiota, paritusta,
ihmiskauppaa, naisten katoamista, lasten hyväksikäyttöä,
mutta ennen kaikkea korruptiota ja viranomaisten osuutta tarinassa.
Emme kuvittele olevamme pyhimyksiä emmekä kaipaa kehuja,
mutta mielestäni muutimme meksikolaisen journalismin työtapoja.
Siitä lähtien tiedotusvälineet, mukaan lukien radio ja televisio,
ovat yrittäneet matkia meitä.
Tapaus oli niin suuri ja kiinnostava,
että tyydyttääksemme lukijoidemme uteliaisuuden -
etsimme päätekijät käsiimme vuosia myöhemmin.
Emme löytäneet mitään kovin kiinnostavaa. Unohdimme koko jutun.
EPILOGI
Simón Corona toipui vankilassa saamastaan puukoniskusta.
Syyllinen ei selvinnyt.
Hän istui tuomionsa Mezcalassa ja käyttäytyi esimerkillisesti.
Vapauduttaan hän perusti leipomon Salto de la Tuxpanaan -
ja elää onnellista elämää.
Uljas Nicolás erotettiin armeijasta.
Hän oppi vankilassa suutariksi ja hänellä on nyt oma verstas.
Ticho yritti palata ovimieheksi,
mutta ei onnistunut, vaan päätyi varastohommiin.
Hän vierailee Baladrojen luona aina kun voi.
Tikapuu omistaa useamman auton San Pedro de las Corrientesissa.
Huhujen mukaan hän osti ne Baladrojen rahoilla,
joiden kanssa hän puhuu viikoittain.
San Pedroon. Vauhdilla.
Eulalia Baladro alkoi vapauduttuaan myydä perinteisiä kynttilöitä -
Pajaresin vankilan ulkopuolella.
Hän odottaa miehensä Teófilo Pinton vapautumista.
Kapteeni Hermenegildo Bedoya on Pedronesin vankilassa.
Hän on osastonsa päällikkö, jota sekä vartijat että vangit pelkäävät.
Arcángela ja Serafina Baladro ovat naisvankilassa…
Ateria ja juoma.
…jossa useiden toimien ohessa -
he ovat koronkiskureita ja pitävät prostituutiorinkiä.
Väitetään, että heillä on yli 100 000 peson omaisuus.
Heillä ei kuitenkaan ole pienintäkään toivoa päästä vankilasta.
Yksi ateria.
Mitä tyttöihin tulee, heitä emme löytäneet mistään.
Kukin lähti omille teilleen.
Kukaan ei tiedä heistä.
Tulkaa sisään.
15. KESÄKUUTA 1960
Miten menee, Ernestina?
Tuletko mukaani? -En ole Ernestina. Enkä Helda tai Elena.
Ei se mitään. Nimeni on María.
Mennäänkö? -Mennään.
Kolmekymmentä pesoa.
Mennään.
OSA TAPAHTUMISTA ON TOSIA.
KAIKKI HAHMOT OVAT KUVITTEELLISIA.
J. I.
KUOLLEET TYTÖT
LIITE
KUVASSA: 1. ARCÁNGELA BALADRO
2. LUURANKO 3. SERAFINA BALADRO
4. BLANCA… JOKA OLI MUSTA (KUOLI 17. HEINÄKUUTA)
5. EVELIA (KUOLI 14. SYYSKUUTA)
6. FELIZA (SAMOIN)
7. ROSA (KUOLI 15. TAMMIKUUTA)
8. LUPE (EI MAHTUNUT HUUSSIIN)
9. AURORA BAUTISTA (SAI KORVAUKSEN)
10 JA 11. TEÓFILO PINTON AMPUMAT NAISET
KUOLLEET TYTÖT
OMISTETTU JORGE IBARGÜENGOITIAN MUISTOLLE JA NEROUDELLE
Tekstitys: Aino Tolme